

**กระบวนการดำเนินงาน**

**ชุมชนคุณธรรมขับเคลื่อนด้วยพลังบวร**

**ประจำปี ๒๕๖๑**



**บทที่ ๑ บทนำ**

**ทิศทางการขับเคลื่อนด้วยพลังบวร ประจำปี ๒๕๖๑**

---------------------------------

เพื่อให้การดำเนินงานโครงการชุมชนคุณธรรมขับเคลื่อนด้วยพลังบวรของศาสนสถานครือข่ายชุมชนคุณธรรมเป้าหมาย เป็นไปด้วยความเรียบร้อยและบรรลุวัตถุประสงค์ กรมการศาสนา ได้จัดทำบทสรุปการดำเนินงานโครงการชุมชนชุนคุณธรรมขับเคลื่อนด้วยพลังบวร เพื่อสร้างความรู้ความเข้าใจเกี่ยวกับการดำเนินงาน โดยมีการกล่าวถึงการสร้างคุณธรรมในสังคมไทยภายใต้พีระมิดหลักการของการดำเนินงานขับเคลื่อนชุมชนคุณธรรม กรอบแนวคิดการดำเนินงาน ยุทธศาสตร์และแนวทางการจัดกิจกรรม โดยมีรายละเอียดดังนี้

**การสร้างคุณธรรมในสังคมไทยภายใต้พีระมิด**



การนำ “บวร” บ้าน-วัด-โรงเรียน ซึ่งเป็น ๓ องค์กรหลักในชุมชนเป็นกลไกในการพัฒนาและสร้างชุมชนให้เข้มแข็งโดยทำหน้าที่เป็นแกนกลางในการพัฒนา ตัดสินใจ ร่วมแก้ปัญหาของชุมชนซึ่งต่างมีบทบาทสำคัญยิ่งต่อการพัฒนาให้เป็นชุมชนคุณธรรม โดยโรงเรียนมีบทบาทในการสร้างเยาวชนให้เป็นสมาชิกที่ดีของสังคม ให้สามารถดำรงชีวิตอยู่ในสังคมได้อย่างมีความสุข ขณะเดียวกันชุมชนก็มีบทบาทและความสำคัญต่อการจัดการศึกษาของโรงเรียน ทั้งในแง่ของการเป็นแหล่งเรียนรู้มรดกทางวัฒนธรรม ประเพณี ค่านิยมของสังคม และวัดก็มีบทบาทหน้าที่ที่จะให้การอบรมกล่อมเกลาสมาชิกในชุมชน ดังนั้น “บวร” คือ บ้าน-วัด-โรงเรียน  
จึงเป็นองค์กรในพื้นที่ ที่มีความสำคัญที่ได้ร่วมพัฒนาคนไทยสืบทอดมาอย่างยาวนาน ทำให้คนไทยคิดเป็น   
ทำเป็น แก้ปัญหาเป็น อ่านออก เขียนได้ สร้างมโนสำนึกความดีงาม จรรยามารยาท พัฒนาการเป็นไปตามวัยสามารถอยู่ในสังคม และประกอบสัมมาชีพ อย่างเป็นสุขและยั่งยืน

- ๒ -

จากหลักการดังกล่าว กรมการศาสนาได้น้อมนำหลักปรัชญาของเศรษฐกิจพอเพียงในพระบาทสมเด็จพระเจ้าอยู่หัว มาเป็นนโยบายหลักของการดำเนินงานเพื่อให้เกิด **“ชุมชนคุณธรรม”** โดยกำหนดให้วัด/ศาสนสถาน บ้าน (ชุมชน) โรงเรียน/ราชการ รวมทั้งองค์กรทุกเครือข่าย เป็นพลังขับเคลื่อนเปิดพื้นที่ให้เป็นศูนย์การเรียนรู้ปรัชญาของเศรษฐกิจพอเพียงของชุมชนทั้งภาคทฤษฎีและภาคปฏิบัติเพื่อส่งเสริมให้คนในชุมชนพึ่งพาตนเอง พึ่งพากันเอง รวมกลุ่มอย่างมีพลัง ใช้ชีวิตพอมี พอกิน พอใช้ มีเหตุผล มีภูมิคุ้มกันที่เหมาะสมตามสภาพของสังคมและวัฒนธรรมในท้องถิ่น รวมทั้งเป็นศูนย์กลางการเทิดทูนสถาบันพระมหากษัตริย์ ตลอดจนจัดกิจกรรมทางศาสนา ส่งเสริมคุณธรรมจริยธรรม และเป็นศูนย์กลางการถ่ายทอดภูมิปัญญาท้องถิ่น จากการมีส่วนร่วมและความเสียสละของคนในชุมชนนั้นๆ โดยการขับเคลื่อนให้ชุมชนคุณธรรมก้าวสู่ **“สังคมคุณธรรม”** ด้วยการยึดมั่นในข้อปฏิบัติหลัก ๓ ประการที่สามารถสัมผัสได้ คือ

**๑. ยึดและปฏิบัติตามหลักธรรมทางศาสนาของแต่ละศาสนา** สำหรับศาสนาพุทธให้รักษาศีล ๕ โดยนำหลักคุณธรรมทางศาสนามาบูรณาการกับการดำเนินชีวิต เพื่อเป็นแนวทางในการประพฤติปฏิบัติตนได้อย่างถูกต้อง

**๒. มีการน้อมนำหลักปรัชญาของเศรษฐกิจพอเพียงในพระราชดำรัสของพระบาทสมเด็จ พระเจ้าอยู่หัว** มาเป็นหลักในการพัฒนาคุณภาพชีวิตให้สามารถดำเนินชีวิตอย่างมั่นคงบนพื้นฐานของการพึ่งพาตนเอง พึงพากันเอง ความพอมีพอกิน การรู้จักพอประมาณ และการคำนึงถึงความมีเหตุผลโดยยึดหลักทางสายกลาง

**๓. มีการดำรงชีวิตตามวิถีวัฒนธรรมไทย** มีความเอื้ออาทร มีขนบธรรมเนียม ประเพณีที่ดีงามของไทยและมีการถ่ายทอดภูมิปัญญาของท้องถิ่นสู่การปฏิบัติในชีวิตประจำวันของคนไทย

**หลักการดำเนินงานขับเคลื่อนชุมชนคุณธรรม**

กรมการศาสนาได้มีแนวคิดและหลักการขับเคลื่อนชุมชนคุณธรรม โดยมีวัด/ศาสนสถาน เป็นศูนย์กลางของชุมชนที่จะร่วมกันวางแผนงาน โครงการหรือกำหนดกิจกรรมร่วมกัน ระหว่างเจ้าอาวาสวัด/ผู้นำศาสนสถานกับผู้นำชุมชนในพื้นที่ทุกระดับ เน้น “การสร้างจิตสำนึก” และกระตุ้นให้เกิดเป็นพลังของคนในชุมชน   
ให้คนในชุมชนเกิดความรัก ความสามัคคี และมีพลังที่จะสร้างความเข้มแข็ง ให้ชุมชนสามารถพึ่งพาตนเองได้ โดยมีหลักการดำเนินงานขับเคลื่อนชุมชนคุณธรรม ดังนี้

๑. ค้นหาอัตลักษณ์ที่โดดเด่นของชุมชนหรือความต้องการพัฒนาหรือแก้ไขปัญหาของชุมชน

๒. นำหลักการทรงงาน “ระเบิดจากข้างใน” “เข้าใจ เข้าถึง พัฒนา” เป็นหลักการดำเนินงานในพื้นที่

๓. ใช้กระบวนการประชารัฐ หรือพลัง “บวร” (บ้าน วัด ศาสนสถาน โรงเรียน ราชการ) เป็นกลไกสำคัญในการขับเคลื่อนการดำเนินงาน

๔. การพัฒนาชุมชนเน้นพัฒนาเชิงพื้นที่ (Area Based Approach) โดยมุ่นเน้น เปลี่ยนแปลงพฤติกรรม คุณภาพชีวิตคนในชุมชนซึ่งเป็นรากฐานสำคัญความเข้มแข็งของชุมชน

๕. นำสถาบันชาติ ศาสนา พระมหากษัตริย์ ศาสตร์พระราชาเป็นแกนกลางการพัฒนาคน เสริมสร้างให้ชุมชนเกิดความเข้มแข็งและยั่งยืน

- ๓ -

๖. เชื่อมโยงการขับเคลื่อนชุมชนคุณธรรมระดับต่างๆ เน้นการมีส่วนร่วมของชุมชน (ร่วมคิด ร่วมทำ ร่วมรับผลประโยชน์)


๗. ส่งเสริมให้คนในชุมชนพึ่งพาตนเอง พึ่งพากันเอง รวมพลังพัฒนาต่อยอดทุนทางวัฒนธรรม ความหลากหลายทางทรัพยากร สิ่งแวดล้อม สร้างความเข้มแข็งแก่ชุมชน

๘. บูรณาการความร่วมมือกับทุกภาคส่วนอย่างเป็นระบบและเป็นรูปธรรมเพื่อส่งเสริมให้เกิดชุมชนคุณธรรมทุกพื้นที่

๙. สร้างเครือข่ายชุมชนคุณธรรมสู่สังคมคุณธรรมอย่างยั่งยืนโดยส่งเสริมให้คนในชุมชน ๑) ยึดมั่นในหลักธรรมทางศาสนา ๒) น้อมนำหลักปรัชญาของเศรษฐกิจพอเพียงในการพัฒนาคุณภาพชีวิต ๓) ร่วมสืบสาน ประเพณี วิถีวัฒนธรรมที่ดีงามส่งเสริมให้คนไทย

๑๐. ใช้กระบวนการคุ้มบ้าน กลุ่มบ้าน หรือกลุ่มสนใจของคนในชุมชนขับเคลื่อนการดำเนินงานและติดตามประเมินผลในพื้นที่

๑๑. ขยายเครือข่ายชุมชนคุณธรรมโดยใช้หลักการสร้างชุมชนคุณธรรมต้นแบบเป็นศูนย์กลางแห่งการเรียนรู้และถ่ายทอดการดำเนินงาน

****

- ๔ -

**กรอบแนวคิดการดำเนินงานของชุมชนคุณธรรม**

พัฒนาต่อยอดทุนทางวัฒนธรรม นวัตกรรมทางภูมิปัญญา

เพื่อเสริมสร้างรายได้ เศรษฐกิจชุมชนที่เข้มแข็ง

ระเบิดจากภายใน พึ่งพาตนเอง พึ่งพากันเอง

รวมกลุ่มอย่างมีพลัง

สำรวจชุมชน ค้นหาศักยภาพหรืออัตลักษณ์ของชุมชน



- ๕ -

**ยุทธศาสตร์การดำเนินงาน**

**ยุทธศาสตร์ที่ ๑ สร้างค่านิยมและจิตสำนึกคุณธรรมจริยธรรมภายใต้หลักธรรมทางศาสนา**

**วัตถุประสงค์** เพื่อรณรงค์ส่งเสริมให้คนในชุมชนยึดมั่นในหลักธรรมทางศาสนาที่ตนเคารพนับถือทั้งด้านร่างกายและจิตใจ

**กลยุทธ์ :** ส่งเสริมการนำหลักธรรมคำสอนทางศาสนาไปประพฤติปฏิบัติในชีวิตประจำวัน

แนวทางการดำเนินงาน

๑. ร่วมกับชุมชนและหน่วยงานที่เกี่ยวข้องจัดทำแผนส่งเสริมคุณธรรมของชุมชน

๒. ร่วมกับชุมชนร่วมกันจัดทำธรรมนูญชุมชนคุณธรรม เช่น ส่งเสริมให้คนในชุมชนรักษาศีล ๕ ในวันพระ และวันสำคัญทางศาสนา เช่นขยันหมั่นเพียร ประหยัดซื่อสัตย์ สุจริต เสียสละอดทน ไม่ทะเลาะวิวาท และลด ละ เลิก อบายมุข หรือส่งเสริมให้คนในชุมชนปฏิบัติตามหลักคำสอนทางศาสนา หรือข้อปฏิบัติตามหลักธรรมทางศาสนา

๓. ร่วมกับชุมชนรณรงค์ส่งเสริมให้คนในชุมชนยึดมั่นในหลักธรรมคำสอนทางศาสนาที่ตนเคารพนับถือ เช่น ศาสนาพุทธ : ส่งเสริมให้คนในชุมชนการรักษาศีล ๕

๔. ร่วมกับชุมชน และหน่วยงานที่เกี่ยวข้องจัดกิจกรรมทางศาสนา/อบรมคุณธรรมจริยธรรมในวันสำคัญของชาติ ศาสนา และพระมหากษัตริย์

๕. จัดทำโครงการพัฒนาคุณภาพชีวิตเข้าวัดวันพระ รักษาศีล ๕ สวดมนต์ไหว้พระหรือพัฒนาคุณภาพชีวิต ร่วมประกอบศาสนกิจในศาสนสถาน

๖. นำนักเรียนเข้าวัดในพระ ปฏิบัติธรรมในช่วงเข้าพรรษา หรือนำนักเรียนปฏิบัติศาสนกิจในช่วงเดือนรอมฎอน

๗. ร่วมกับชุมชน โรงเรียน หน่วยราชการ จัดกิจกรรมทางศาสนาตามประเพณีและความเชื่อ เพื่อถวายเป็นพระราชกุศลหรือเฉลิมพระเกียรติแด่พระบรมวงศานุวงศ์ เช่น การสวดมนต์ ปฏิบัติธรรม เทศน์มหาชาติ ละหมาด สวดดูอาร์ จัดพิธีมิสซาขอพรพระเจ้า

๘. จัดอบรมให้ความรู้เรื่องศาสนพิธี และมารยาทไทยในศาสนพิธีแก่เด็ก เยาวชนในสถานศึกษา

๙. จัดอบรมเยาวชนภาคฤดูร้อน เข้าค่ายพุทธบุตร บวชศีลจาริณี

**ยุทธศาสตร์ที่ ๒ น้อมนำปรัชญาของเศรษฐกิจพอเพียงพัฒนาคุณภาพชีวิต**

**วัตถุประสงค์** เพื่อรณรงค์ส่งเสริมให้คนในชุมชนนำหลักปรัชญาของเศรษฐกิจพอเพียงมาปรับใช้ในการดำเนินชีวิต

**กลยุทธ์ :** ส่งเสริมให้ประชาชนทุกระดับนำปรัชญาของเศรษฐกิจพอเพียงไปประพฤติปฏิบัติในชีวิตประจำวันอย่างมีคุณภาพ

แนวทางการดำเนินงาน

๑. มีการจัดประชุม หรือจัดวิทยากรมาบรรยายให้ความรู้เรื่อง “ความพออยู่ พอกินและพอเพียง” แก่คนในชุมชน จัดศูนย์เรียนรู้เศรษฐกิจพอเพียงในสถานศึกษาหรือวัด

๒. ส่งเสริมให้พระสงฆ์บรรยายธรรมเรื่อง “ความพอเพียง” ในวันธรรมสวนะ วันสำคัญทางศาสนา

- ๖ -

๓. ส่งเสริมให้โรงเรียนจัดตั้งชมรมพอเพียง หรือจัดอบรมให้ความรู้นักเรียนเรื่องการจัดทำบัญชีรายรับ-รายจ่ายประจำวัน/เดือน และการเก็บออมเพื่อเป็นทุนการศึกษา

๔. แกนนำชุมชนร่วมกับพัฒนาชุมชน เกษตรตำบล โรงเรียน จัดเวทีประชาคมให้ความรู้เรื่อง “การน้อมนำหลักปรัชญาของเศรษฐกิจพอเพียงสู่การพัฒนาคุณภาพชีวิตที่ดี” แก่คนในชุมชน เช่น

- การให้ความรู้เรื่อง เศรษฐกิจพอเพียง การปลูกพืชเกษตรอินทรีย์ การประหยัดไฟฟ้าน้ำประปา/น้ำมันเชื้อเพลิง และลดรายจ่ายที่ไม่จำเป็น เช่น การลดซื้อสินค้าฟุ่มเฟือย

- ส่งเสริมการใช้เวลาว่างเสริมสร้างรายได้โดยอบรมอาชีพเสริมจากทุนภูมิปัญญาและทรัพยากรท้องถิ่น

๕. จัดกิจกรรมส่งเสริมการเก็บออมเงิน เช่น เป็นสมาชิกกลุ่มออมทรัพย์ กลุ่มสัจจะออมทรัพย์ สหกรณ์ออมทรัพย์ฯ กลุ่มสวัสดิการชุมชน กองทุนหมู่บ้าน กองทุนอื่นๆ และธนาคาร

๖. จัดตลาดนัดผลิตภัณฑ์ชุมชนคุณธรรม ให้คนในชุมชนนำผลิตผลทางการเกษตร ทางวัฒนธรรม/ภูมิปัญญามาแลกเปลี่ยน หรือจำหน่ายในราคาถูกภายในวัดหรือศาสนสถาน

๗. จัดตลาดนัดพอเพียงในโรงเรียน เก็บผักริมรั้ว นำผักที่เด็กปลูกมาจำหน่ายเพื่อเสริมสร้างรายได้

**ยุทธศาสตร์ที่ ๓ : นำทุนทางวัฒนธรรมเสริมสร้างคุณค่าทางสังคมและมูลค่าเพิ่มทางเศรษฐกิจแก่ชุมชน**

**วัตถุประสงค์** เพื่อส่งเสริมให้คนในชุมชนนำอัตลักษณ์ของชุมชน ทุนทางวัฒนธรรม ภูมิปัญญาของท้องถิ่น ความหลากหลายทางทรัพยากรและสิ่งแวดล้อม มาเสริมสร้างมูลค่าเพิ่มทางเศรษฐกิจให้แก่ชุมชนและเสริมสร้างรายได้ให้แก่คนในชุมชน

**กลยุทธ์การดำเนินงาน**

**กลยุทธ์ที่ ๑** บูรณาการความร่วมมืออนุรักษ์สืบสานประเพณี วิถีวัฒนธรรมอันดีงามของไทยและของท้องถิ่น

แนวทางการดำเนินงาน

๑. สร้างจิตสำนึกให้คนในชุมชนรักความเป็นไทย รักชาติ จงรักภักดีต่อสถาบันพระมหากษัตริย์โดยใช้ภาษาไทย/อนุรักษ์ สืบสาน ประเพณี วิถีวัฒนธรรมและภูมิปัญญาของท้องถิ่น เช่นภาษาถิ่น ประเพณีพื้นบ้าน อาหารพื้นถิ่น และภูมิปัญญาของท้องถิ่น รวมทั้งรณรงค์ประชาสัมพันธ์วิถีวัฒนธรรมและภูมิปัญญาของท้องถิ่น ให้คนภายนอกรับรู้

๒. ส่งเสริมให้มีครูภูมิปัญญา ปราชญ์ชาวบ้าน ถ่ายทอดองค์ความรู้ แก่เด็ก เยาวชนและประชาชนที่สนใจ เช่น การตัดตุง ต้องลาย ทอเสื่อลายมัดหมี่ การทอผ้าลายกลองมโหรทึก

๓. วัดร่วมกับโรงเรียน ชุมชน หน่วยงานภาครัฐ ภาคเอกชนและภาคประชาสังคม ร่วมส่งเสริมสืบสานประเพณี วัฒนธรรมไทยอันดีงามของไทยแก่เด็กและเยาวชน เช่นประเพณีการสรงน้ำพระธาตุ แห่ไม้ค้ำโพธิ์โดยร่วมกับองค์กรปกครองส่วนท้องถิ่น ลอยผ้าป่าทางเรือ งานแลกเปลี่ยนวัฒนธรรมระหว่างชาติพันธุ์ บาตรน้ำผึ้ง หรือจัดกิจกรรมตามประเพณีทางศาสนาตามความเชื่อ

- ๗ -

**กลยุทธ์ที่ ๒** นำอัตลักษณ์ ทุนทางวัฒนธรรม และความหลากหลายทางทรัพยากรธรรมชาติและสิ่งแวดล้อมสร้างมูลค่าเพิ่มทางเศรษฐกิจให้แก่คนในชุมชน

แนวทางการดำเนินงาน

๑. จัดตั้งพิพิธภัณฑ์พื้นบ้านของชุมชนภายในศาสนสถานหรือชุมชน

๒. ส่งเสริมให้ปราชญ์ชาวบ้าน/ครูภูมิปัญญาร่วมส่งเสริมผลิตสินค้าและพัฒนาต่อยอดสินค้าจากภูมิปัญญาท้องถิ่นแก่ชาวบ้านในชุมชน เช่นการแปรรูปผ้าขาวม้าเป็นเสื้อหรือของใช้

๓. จัดตลาดนัดภูมิปัญญาในสถานศึกษา/ในชุมชน

๔. จัดกิจกรรมท่องเที่ยวเชิงธรรมะ : เรียนรู้วิถีวัฒนธรรมและภูมิปัญญาของท้องถิ่น

๕. ส่งเสริมให้คนในชุมชนรวมกลุ่มทำโฮมสเตย์วิถีชุมชน รวมกลุ่มเป็นวิสาหกิจชุมชนผลิตสินค้าทางวัฒนธรรมตามศักยภาพของชุมชน

**ยุทธศาสตร์ที่ ๔ : การขยายผลและการพัฒนาเครือข่ายชุมชนคุณธรรม**

**กลยุทธ์การดำเนินงาน**

**วัตถุประสงค์** เพื่อพัฒนาสมรถนะการบริหารจัดการขับเคลื่อนการดำเนินงานชุมชนคุณธรรมแก่เครือข่ายชุมชนคุณธรรม รวมทั้งส่งเสริมบูรณการความร่วมมือทุกภาคส่วนร่วมสนับสนุน ส่งเสริมการขยายเครือข่ายชุมชนคุณธรรมร่วมสร้างสังคมคุณธรรมที่เข้มแข็งและยั่งยืนทุกพื้นที่ทั่วประเทศ

**กลยุทธ์ที่ ๑ พัฒนากลไกการขับเคลื่อนชุมชนคุณธรรมพลังบวรแก่เครือข่ายชุมชนคุณธรรม**

แนวทางการดำเนินงาน

๑. พัฒนาสมรรถนะการบริหารจัดการดำเนินงานขับเคลื่อนชุมชนคุณธรรมแก่บุคลากรและองค์กรเครือข่าย โดยจัดอบรมให้ความรู้เกี่ยวกับการบริหารจัดการขับเคลื่อนชุมชนคุณธรรม พร้อมศึกษางาน

๒. ประชาสัมพันธ์การดำเนินงานขับเคลื่อนชุมชนคุณธรรมผ่านสื่อสาธารณะ เช่นสื่อสิ่งพิมพ์ สื่อโทรทัศน์และสื่อสารสนเทศ

๓. ประสานไปยังหน่วยงานภาครัฐ ภาคเอกชน ภาคประชาสังคม ร่วมสนับสนุนการขับเคลื่อนการดำเนินงานทั้งด้านวิชาการ บุคลากร วัสดุ อุปกรณ์และสถานที่

**กลยุทธ์ที่ ๒ บูรณาการความร่วมมือขยายเครือข่ายชุมชนคุณธรรมร่วมสร้างสังคมคุณธรรม**

แนวทางการดำเนินงาน

๑. ประชาสัมพันธ์เชิญชวนเครือข่ายหน่วยงานภาครัฐ ภาคเอกชน ภาคประชาสังคม ในพื้นที่ นอกพื้นที่ร่วมเป็นเครือข่ายชุมชนคุณธรรมเพื่อสร้างสังคมคุณธรรมที่ยั่งยืน

๒. ขยายเครือข่ายชุมชนคุณธรรมในพื้นที่/นอกพื้นที่โดยคัดเลือกวัดที่มีความพร้อมเป็นเครือข่ายชุมชนคุณธรรมเข้ารับการอบรมให้ความรู้เกี่ยวกับการขับเคลื่อนชุมชนคุณธรรมด้วยพลังบวรพร้อมการศึกษางานและนำผลการศึกษาเรียนรู้ไปขยายผลการดำเนินร่วมกับชุมชนในพื้นที่

**บทที่ ๒**

**กระบวนการดำเนินงานชุมชนคุณธรรมขับเคลื่อนด้วยพลังบวร ประจำปี ๒๕๖๑**

---------------------------------

ปีงบประมาณ ๒๕๖๑ กรมการศาสนา ได้กำหนดจัดทำโครงการชุมชนคุณธรรมขับเคลื่อนด้วยพลังบวร โดยมีเป้าหมายสร้าง เด็ก เยาวชนของชาติให้เป็นคนดีมีศีลธรรม คุณธรรมจริยธรรม ครอบครัวอบอุ่น ท่ามกลางสภาพแวดล้อมทางด้านเศรษฐกิจและสังคมที่กำลังเปลี่ยนแปลง ส่งเสริมให้มีการขยายเครือข่ายชุมชนคุณธรรมเพื่อร่วมพัฒนาสังคมไทยให้เป็นสังคมที่มีความสงบสุขร่วมเย็น บนพื้นฐานค่านิยมหลัก ๑๒ ประการ ซึ่งนโยบายการดำเนินงานดังกล่าวมีความสอดคล้องกับเป้าหมายหลักการพัฒนาศักยภาพคนตามช่วงวัย ปีงบประมาณ ๒๕๖๑ ของรัฐบาลในเรื่องของการส่งเสริมให้ “คนไทยมีครอบครัวอบอุ่นเข้มแข็ง มีคุณธรรมจริยธรรม” และ “การวางรากฐานให้เด็กช่วงวัย ๕ - ๑๔ ปี มีคุณธรรมจริยธรรม อยู่ดีมีสุข”

**กิจกรรม**

ส่งเสริมสนับสนุนให้วัด ศาสนสถาน ของศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดูและศาสนาซิกข์ทั่วประเทศ ร่วมกับชุมชน หน่วยงานในพื้นที่ จัดกิจกรรมทางศาสนา ส่งเสริมการเรียนรู้หลักปรัชญาของเศรษฐกิจพอเพียง สืบสานประเพณี วัฒนธรรมอันดีงาม และพัฒนาต่อยอดทุนทางวัฒนธรรม  
สู่เศรษฐกิจสร้างสรรค์เสริมสร้างรายได้แก่คนในชุมชน รวมทั้งส่งเสริมวัด ศาสนสถาน เป็นศูนย์รวมใจร่วมเทิดทูนสถาบันชาติ ศาสนา และพระมหากษัตริย์ โดยมีสำนักงานวัฒนธรรมจังหวัดเป็นผู้ประสานงาน ที่ปรึกษา อำนวยความสะดวกให้การสนับสนุนการดำเนินงานและกำกับติดตามประเมินผลการดำเนินงานเพื่อรายงานผลต่อกรมการศาสนา

**กลุ่มเป้าหมาย**

๑. ศาสนสถานของศาสนาพุทธ ศาสนาอิสลาม ศาสนาคริสต์ ศาสนาพราหณ์-ฮินดูและศาสนาซิกข์  
ที่เข้าร่วมเป็นเครือข่ายชุมชนคุณธรรมขับเคลื่อนโครงการฯ จำนวน ๓,๐๐๐ แห่ง

๒. เด็กช่วงวัย ๕-๑๔ ปี รวมทั้งเยาวชน และประชาชนทั่วไป กลุ่มเป้าหมายร้อยละ ๗๐ ยึดมั่นในหลักธรรมทางศาสนา (รักษาศีล ๕ ปฏิบัติตามหลักธรรมคำสอนทางศาสนาที่เคารพนับถือ) น้อมนำหลักปรัชญาของเศรษฐกิจพอเพียงมาเป็นหลักในการพัฒนาคุณภาพชีวิตและมีการดำรงชีวิตตามวิถีวัฒนธรรมไทย

- ๙ -

**กระบวนการดำเนินงานของสำนักงานวัฒนธรรมจังหวัด**

เพื่อเป็นการสอดคล้องกับนโยบายของรัฐบาลในการเพิ่มประสิทธิภาพการใช้จ่ายงบประมาณโดยให้หน่วยราชการเบิกจ่ายงบประมาณเป็นไปตามแผนปฏิบัติงานและแผนการใช้จ่ายงบประมาณ ในปีงบประมาณ ๒๕๖๑ กรมการศาสนา ได้จัดระบบกระบวนการดำเนินงาน/การเบิกจ่ายงบประมาณโครงการชุมชนคุณธรรมขับเคลื่อนด้วยพลังบวร โดยมีสาระสำคัญดังนี้

๑. ในช่วงเดือนตุลาคม พ.ศ. ๒๕๖๐ กรมการศาสนาได้คัดเลือกวัด/ศาสนสถาน เครือข่ายชุมชนคุณธรรมที่มีผลการประเมินความสำเร็จและมีผลงานโดดเด่นเป็นที่ประจักษ์ จำนวน ๑,๐๐๐ แห่ง โดยจะดำเนินการจัดสรรงบประมาณให้แก่สำนักงานวัฒนธรรมจังหวัดเพื่ออุดหนุนให้วัด/ศาสนสถาน ในช่วงเดือนพฤศจิกายน ๒๕๖๐ ทั้งนี้ ก่อนดำเนินการจัดสรรงบประมาณแก่วัด/ศาสนสถานขอความร่วมมือสำนักงานวัฒนธรรมจังหวัดประชุมชี้แจงแนวทางการดำเนินงานโครงการชุมชนคุณธรรมขับเคลื่อนด้วยพลังบวรแก่วัด/ศาสนสถานเครือข่ายชุมชนคุณธรรมที่ได้รับการคัดเลือก พร้อมร่วมจัดทำแผนปฏิบัติการประจำศาสนสถานตามยุทธศาสตร์การขับเคลื่อนชุมชนคุณธรรม ๔ ข้อ โดยผู้นำศาสนสถานเป็นผู้เสนอโครงการฯ และจัดส่งแผนปฏิบัติการให้วัฒนธรรมจังหวัดอนุมัติ ซึ่งสำนักงานวัฒนธรรมจังหวัดสามารถอุดหนุนงบประมาณให้วัด/ศาสนสถานที่จัดส่งแผนเรียบร้อยแล้ว ไม่เกินวันที่ ๑๕ ธันวาคม ๒๕๖๐

๒. ส่งเสริมการขยายเครือข่ายชุมชนคุณธรรมในปีงบประมาณ ๒๕๖๑ โดยสำรวจวัด/ศาสนสถาน  
ที่ประสงค์เข้าร่วมเป็นเครือข่ายชุมชนคุณธรรมแห่งใหม่ และมีความพร้อมดำเนินงานโครงการชุมชนคุณธรรม อำเภอละ ๒ แห่ง โดยผู้นำศาสนสถานยินดีจัดกิจกรรมภายใต้หลักธรรมทางศาสนา หลักปรัชญาของเศรษฐกิจพอเพียงและวิถีวัฒนธรรมไทยที่ดีงามครบถ้วนสมบูรณ์ สำนักงานวัฒนธรรมจังหวัดจัดส่งข้อมูลการสำรวจให้กรมการศาสนาเพื่อเป็นข้อมูลประกอบการจัดสรรงบประมาณให้แก่สำนักงานวัฒนธรรมจังหวัดในเดือนมกราคม พ.ศ. ๒๕๖๑

๓. สำนักงานวัฒนธรรมจังหวัดต้องรายงานผลการดำเนินงานโครงการ/กิจกรรมฯ ผ่านระบบ E-Project tracking ตามระยะเวลาที่กรมการศาสนากำหนด

๔. เมื่อดำเนินงานโครงการ/กิจกรรมฯ เสร็จสิ้น ให้รายงานผลการดำเนินงานตามแบบฟอร์มในหนังสือแนวทางการดำเนินงานฯ

๕. ในปีงบประมาณ ๒๕๖๑ กรมการศาสนาร่วมกับสำนักงานปลัดกระทรวงวัฒนธรรมประเมินผล การดำเนินงานขับเคลื่อนชุมชนคุณธรรมภายในจังหวัดโครงการชุมชนคุณธรรมขับเคลื่อนด้วยพลังบวร จะเป็นโครงการฯ หนึ่งที่ถูกประเมินโดยสำนักงานวัฒนธรรมจังหวัดเพื่อรายงานผลต่อสำนักงานปลัดกระทรวงวัฒนธรรมและผู้บริหารกระทรวงวัฒนธรรมต่อไป

- ๑๐ -

**กรอบกระบวนการดำเนินงานของสำนักงานวัฒนธรรมจังหวัด**

|  |  |  |  |
| --- | --- | --- | --- |
| **ที่** | **กิจกรรม** | **วัน เดือน ปี** | **การรายงานผล** |
| ๑ | ส่งเสริมเครือข่ายชุมชนคุณธรรมที่มีผลการประเมินความสำเร็จอยู่ในระดับดีเด่น ดำเนินกิจกรรมในพื้นที่จำนวน ๑,๐๐๐ แห่ง : |  |  |
|  | ๑.๑ สำนักงานวัฒนธรรมจังหวัดประชุมชี้แจงแนวทางการดำเนินงานโครงการชุมชนคุณธรรมแก่วัด/ศาสนสถาน เครือข่ายชุมชนคุณธรรมเป้าหมาย พร้อมร่วมจัดทำแผนปฏิบัติการประจำศาสนสถานตามยุทธศาสตร์การขับเคลื่อนชุมชนคุณธรรม ๔ ข้อ ก่อนอุดหนุนงบประมาณให้วัด/ศาสนสถาน ขับเคลื่อนโครงการฯ | พ.ย. - ธ.ค. ๒๕๖๐ |  |
|  | ๑.๒ ผู้นำศาสนสถานเป็นผู้เสนอโครงการฯ และจัดส่งแผนปฏิบัติการให้วัฒนธรรมจังหวัดอนุมัติแผนการดำเนินงานโครงการฯ | ธ.ค. ๒๕๖๐ |  |
|  | ๑.๓ สำนักงานวัฒนธรรมจังหวัดจัดสรรงบประมาณอุดหนุนให้ศาสนสถาน จำนวน.................แห่ง งปม.........................บาท | ธ.ค. ๒๕๖๐  - ม.ค. ๒๕๖๑ | รายงานผลในระบบติดตามและประเมินผลโครงการ (e – Project Tracking)  ภายในวันที่ ๓๑ ม.ค. ๖๑ |
|  | ๑.๔ กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ | ธ.ค. ๒๕๖๐  - ม.ค. ๒๕๖๑ |  |
|  | ๑.๕ เมื่อมีงบประมาณเหลือจ่ายส่งคืน ขอความร่วมมือให้ทางสำนักงานวัฒนธรรมจังหวัดทำหนังสือแจ้งสำนักงานปลัดกระทรวงวัฒนธรรมและสำเนาให้กรมการศาสนาทราบ เนื่องจากสำนักงานปลัดกระทรวงวัฒนธรรมจะเป็นผู้โอนเงินกลับให้กรมการศาสนา เมื่อสำนักงานปลัดกระทรวงวัฒนธรรมดำเนินการแล้ว จะแจ้งกรมการศาสนาทราบต่อไป และรายงานสรุปผลการดำเนินงานโครงการฯ ไตรมาสที่ ๑ | ๒๖ - ๓๑ ม.ค. ๒๕๖๑ | รายงานผลในระบบติดตามและประเมินผลโครงการ (e – Project Tracking)  ภายในวันที่ ๓๑ ม.ค. ๖๑ |
| ๒ | ส่งเสริมการขยายเครือข่ายชุมชนคุณธรรม : |  |  |
|  | ๒.๑ สำนักงานวัฒนธรรมจังหวัดสำรวจวัด/ศาสนสถานที่ประสงค์เข้าร่วมเป็นเครือข่ายชุมชนคุณธรรมแห่งใหม่ และมีความพร้อมดำเนินงานโครงการชุมชนคุณธรรม อำเภอละ ๒ แห่ง โดยส่งข้อมูลการสำรวจให้กรมการศาสนา เพื่อเป็นข้อมูลประกอบการจัดสรรงบประมาณให้แก่สำนักงานวัฒนธรรมจังหวัด | ๑ - ๓๐ ม.ค. ๒๕๖๑ |  |
|  | ๒.๒ ประชุมชี้แจงผู้นำ/คณะกรรมการประจำศาสนสถาน เกี่ยวกับโครงการฯ การจัดทำแผนปฏิบัติการตามยุทธศาสตร์ | ๓๑ ม.ค. - ๑๕ ก.พ. ๒๕๖๑ |  |

- ๑๑ -

|  |  |  |  |
| --- | --- | --- | --- |
| **ที่** | **กิจกรรม** | **วัน เดือน ปี** | **การรายงานผล** |
|  | ๒.๓ ประสานให้ผู้นำวัด/ศาสนสถานเครือข่ายชุมชนคุณธรรม จัดส่งแผนปฏิบัติการ ให้สำนักงานวัฒนธรรมจังหวัด เพื่อให้วัฒนธรรมจังหวัดอนุมัติแผนการดำเนินงานโครงการฯ | ๓๑ ม.ค. - ๑๕ ก.พ. ๒๕๖๑ |  |
|  | ๒.๔ สำนักงานวัฒนธรรมจังหวัดจัดสรรงบประมาณอุดหนุนให้ศาสนสถาน จำนวน.................แห่ง งปม.........................บาท | ๑๕ ก.พ. - ๑๕ มี.ค. ๒๕๖๑ | รายงานผลในระบบติดตามและประเมินผลโครงการ (e – Project Tracking)  ภายในวันที่ ๓๑ มี.ค. ๒๕๖๑ |
|  | ๒.๕ กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ | ๑๕ ก.พ. – ๑๕ มี.ค. ๒๕๖๑ |  |
|  | ๒.๖ เมื่อมีงบประมาณเหลือจ่ายส่งคืน ขอความร่วมมือให้ทางสำนักงานวัฒนธรรมจังหวัดทำหนังสือแจ้งสำนักงานปลัดกระทรวงวัฒนธรรมและสำเนาให้กรมการศาสนาทราบ เนื่องจากสำนักงานปลัดกระทรวงวัฒนธรรมจะเป็นผู้โอนเงินกลับให้กรมการศาสนา เมื่อสำนักงานปลัดกระทรวงวัฒนธรรมดำเนินการแล้ว จะแจ้งกรมการศาสนาทราบต่อไป และรายงานสรุปผลการดำเนินงานโครงการฯ ไตรมาสที่ ๒ | ๒๖ - ๓๑ มี.ค. ๒๕๖๑ | รายงานผลในระบบติดตามและประเมินผลโครงการ (e – Project Tracking)  ภายในวันที่ ๓๑ มี.ค. ๒๕๖๑ |
| ๓ | กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ | ๑ เม.ย. - ๓๐ มิ.ย. ๒๕๖๑ |  |
| ๔ | การรายงานสรุปผลการดำเนินงานโครงการฯ  ไตรมาสที่ ๓ | ๒๖ - ๓๐ มิ.ย. ๒๕๖๑ | รายงานผลในระบบติดตามและประเมินผลโครงการ (e – Project Tracking)  ภายในวันที่ ๓๐ มิ.ย. ๒๕๖๑ |
| ๕ | กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ | ๑ ก.ค. - ๓๐ ก.ย. ๒๕๖๑ |  |
| ๗ | การรายงานสรุปผลการดำเนินงานโครงการฯ  ไตรมาสที่ ๔ | ๒๖ - ๓๐ ก.ย. ๒๕๖๑ | รายงานผลในระบบติดตามและประเมินผลโครงการ (e – Project Tracking)  ภายในวันที่ ๓๐ ก.ย. ๒๕๖๑  หมายเหตุ : กรมการศาสนาขอความร่วมมือสำนักงานฯ ประเมินผลสัมฤทธิ์โครงการผ่านระบบติดตามโดยกรมการศาสนาจะแนบตัวอย่างแบบประเมินให้สำนักงานฯ สำเนา เก็บข้อมูลและประเมินลงในระบบติดตามเพื่อประมวลผลในภาพรวมของประเทศต่อไป |

**บทที่ ๓**

**เกณฑ์การคัดเลือกเครือข่ายชุมชนคุณธรรม**

**ขับเคลื่อนด้วยพลังบวร ประจำปี ๒๕๖๑**

---------------------------------

ปีงบประมาณ ๒๕๖๐ กรมการศาสนาได้ร่วมมือกับสำนักงานวัฒนธรรมจังหวัดทั่วประเทศ สนับสนุนวัด/ศาสนสถาน เครือข่ายชุมชนคุณธรรม ดำเนินงานโครงการ “ชุมชนคุณธรรมขับเคลื่อนด้วยพลังบวร” โดยมีเครือข่ายชุมชนคุณธรรม จำนวนทั้งสิ้น ๒,๐๐๐ แห่งทั่วประเทศ ซึ่งในปีงบประมาณ ๒๕๖๑ กรมการศาสนากำหนดแผนขยายเครือข่ายชุมชนคุณธรรม จำนวน ๓,๐๐๐ แห่ง (ต่อเนื่องจากเครือข่ายเดิม จำนวน ๑,๐๐๐ แห่งและจัดตั้งใหม่ จำนวน ๒,๐๐๐ แห่ง) โดยมีรายละเอียดดังนี้

1. **ระยะที่ ๑ เครือข่ายเดิมต่อเนื่อง :** สนับสนุนวัด ศาสนสถาน เครือข่ายชุมชนคุณธรรมเดิมที่มีผลสำเร็จของการดำเนินงานเป็นที่ประจักษ์ทั้งด้านกระบวนการดำเนินงานจัดกิจกรรมและการเปลี่ยนแปลงทางสังคม/การเปลี่ยนเชิงพฤติกรรมของคนในชุมชน จำนวน ๑,๐๐๐ แห่ง มีรายละเอียดข้อมูลที่เข้าเกณฑ์การพิจารณาคัดเลือกประกอบด้วย

* มีค่าเฉลี่ยความสำเร็จของการขับเคลื่อนชุมชนคุณธรรมโดยคณะอนุกรรมการส่งเสริมคุณธรรมระดับจังหวัด อยู่ในระดับ ๔.๐๕ ขึ้นไป
* ได้รับการคัดเลือกเป็นชุมชนคุณธรรมที่มีผลงานโดดเด่นระดับจังหวัด หรือได้รับการคัดเลือกเป็นเครือข่ายชุมชนคุณธรรมที่มี**แผนปฏิบัติการดำเนินงานโดดเด่นครบถ้วนสมบูรณ์** โดยได้รับการสนับสนุนงบประมาณจากกรมการศาสนาในช่วงเดือนกรกฎาคม ๒๕๖๐
* มีการรายงานผลสำเร็จการเปลี่ยนแปลงทางสังคมและพฤติกรรมของคนในชุมชนชัดเจน ครบถ้วนสมบูรณ์ เช่น คนในชุมชนเข้าร่วมกิจกรรมทางศาสนาเพิ่มขึ้น หนี้สิ้นลดลง รายได้เพิ่มขึ้น คดีความรุนแรง/สิ่งเสพติดลดลง มีการจัดตั้งกลุ่มจิตอาสาเพิ่มขึ้น เมื่อเปรียบเทียบกับในอดีต
* วัด ศาสนสถานเครือข่ายชุมชนคุณธรรมต่อเนื่อง ที่ผ่านเกณฑ์การพิจารณาจะได้รับการสนับสนุนงบประมาณจากกรมการศาสนา แห่งละ ๑๐,๐๐๐ บาท

1. **ระยะที่ ๒ เครือข่ายจัดตั้งใหม่ :** สนับสนุนวัด ศาสนสถาน เครือข่ายชุมชนคุณธรรมแห่งใหม่ จำนวน ๒,๐๐๐ แห่ง มีรายละเอียดข้อมูลที่เข้าเกณฑ์การพิจารณาคัดเลือกประกอบด้วย

* วัด ศาสนสถาน ที่เป็นเครือข่ายชุมชนคุณธรรมเดิมในปีงบประมาณ ๒๕๖๐ ที่ไม่ได้รับการคัดเลือกในระยะที่ ๑ (สำนักงานวัฒนธรรมจังหวัดสามารถคัดเลือกเป็นเครือข่ายชุมชนคุณธรรมในปีงบประมาณ ๒๕๖๑ แต่อยู่ภายใต้รายละเอียดดังนี้ ประสงค์เข้าร่วมโครงการ มีศักยภาพความพร้อมในการดำเนินงานชุมชนคุณธรรม มีค่าเฉลี่ยความสำเร็จของการขับเคลื่อนชุมชนคุณธรรมโดยคณะอนุกรรมการส่งเสริมคุณธรรมระดับจังหวัด อยู่ในระดับ ๓.๐๐ ขึ้นไป

- ๑๓ -

* วัด ศาสนสถาน อำเภอละ ๑-๒ แห่ง ใน ๑ อำเภออาจเป็นวัด ศาสนสถาน เดิมที่มีศักยภาพ ความพร้อมดำเนินงานโครงการแต่ไม่ผ่านเกณฑ์การคัดเลือกในระยะที่ ๑ และจัดตั้งใหม่ ที่ประสงค์เข้าร่วมโครงการชุมชนคุณธรรมฯ มีความพร้อมดำเนินการ มีผลงานเป็นที่ประจักษ์

ได้รับความร่วมมือจากคนในชุมชน มีการใช้กลไกประชารัฐ/พลังบวรดำเนินงานพัฒนาชุมชน ชุมชนมีการส่งเสริมให้ประชาชนยึดมั่นในหลักธรรมทางศาสนาที่ตนเองเคารพนับถือ มีการน้อมนำหลักปรัชญาของเศรษฐกิจพอเพียง มีการสืบสานวิถีวัฒนธรรมไทยที่ดีงาม และมีการจัดกิจกรรมเชื่อมโยงระหว่างสถาบันชาติ ศาสนาและพระมหากษัตริย์

* วัด ศาสนสถานที่เป็นเครือข่ายชุมชนคุณธรรมจัดตั้งใหม่ ต้องไม่เป็นเครือข่ายลานธรรม ลานวิถีไทย แต่สามารถเป็นเครือข่ายชุมชนคุณธรรมในปี ๒๕๖๐ (ประสงค์เข้าร่วมโครงการมีศักยภาพความพร้อมในการดำเนินงานชุมชนคุณธรรม มีค่าเฉลี่ยความสำเร็จของการขับเคลื่อนชุมชนคุณธรรมโดยคณะอนุกรรมการส่งเสริมคุณธรรมระดับจังหวัด อยู่ในระดับ ๓.๐๐ ขึ้นไป)   
  ศูนย์อบรมศาสนาอิสลามและจริยธรรมประจำมัสยิด ศูนย์ศึกษาพระพุทธศาสนาวันอาทิตย์ เครือข่ายโรงเรียนวิถีพุทธ เครือข่ายชุมชนของกระทรวงมหาดไทย เครือข่ายของปตท. ธนาคารออมสิน โดยเครือข่ายดังกล่าวมีการจัดกิจกรรมส่งเสริมการเรียนรู้หลักธรรมทางศาสนา/คุณงามความดี ปรัชญาของเศรษฐกิจพอเพียง และมีการสืบสานวิถีวัฒนธรรมไทยที่ดีงาม
* วัด ศาสนสถานเครือข่ายชุมชนคุณธรรมจัดตั้งใหม่ ที่ผ่านเกณฑ์การพิจารณาจะได้รับการสนับสนุนงบประมาณจากกรมการศาสนา แห่งละ ๑๐,๐๐๐ บาท

**บทที่ ๔**

**การติดตามประเมินผล และรายงานผลการดำเนินงาน**

---------------------------------

ในปีงบประมาณ ๒๕๖๑ กรมการศาสนาได้ร่วมกับคณะสงฆ์ หน่วยงานภาครัฐ ภาคเอกชน และภาคประชาสังคม ดำเนินงานโครงการชุมชนคุณธรรมขับเคลื่อนด้วยพลังบวร เพื่อขับเคลื่อนหลักธรรมทางศาสนา หลักปรัชญาของเศรษฐกิจพอเพียง และวิถีวัฒนธรรม โดยมุ่งหวังให้เกิดการกระตุ้น ประชาสัมพันธ์ ส่งเสริมหลักธรรมของศาสนามาปรับใช้ในวิถีชีวิต และพัฒนาจิตใจอย่างมีเหตุมีผลในการดำรงชีวิตของเด็ก เยาวชน และประชาชนทั่วไป ซึ่งได้กำหนดขั้นตอนการติดตามประเมินผล และรายงานผลการดำเนินงาน ดังนี้

**ไตรมาสที่ ๑**

๑. สำนักงานวัฒนธรรมจังหวัดประชุมชี้แจงแนวทางและการประเมินผลการดำเนินงานโครงการชุมชนคุณธรรมแก่วัด/ศาสนสถาน เครือข่ายชุมชนคุณธรรมเป้าหมาย พร้อมร่วมจัดทำแผนปฏิบัติการประจำศาสนสถานตามยุทธศาสตร์การขับเคลื่อนชุมชนคุณธรรม ๔ ข้อ ก่อนอุดหนุนงบประมาณให้วัด/ศาสนสถาน ขับเคลื่อนโครงการฯ

๒. สำนักงานวัฒนธรรมจังหวัดติดตามผู้นำศาสนสถานเป็นผู้เสนอโครงการฯ และจัดส่งแผนปฏิบัติการให้วัฒนธรรมจังหวัดอนุมัติแผนการดำเนินงานโครงการฯ

๓. สำนักงานวัฒนธรรมจังหวัดจัดสรรงบประมาณอุดหนุนให้ศาสนสถาน จำนวน.................แห่ง โดยมี งบประมาณ .................................บาท

๔. กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ หากวัด/ศาสนสถาน พร้อมทั้งประเมินผลผู้เข้าร่วมกิจกรรมซึ่งเป็นเด็ก เยาวชนที่มีอายุระหว่าง ๕-๑๔ ปี และประชาชนทั่วไป ตามแบบประเมินผู้เข้าร่วมกิจกรรมโครงการชุมชนคุณธรรมขับเคลื่อนด้วยพลังบวร

๕. เมื่อมีงบประมาณเหลือจ่ายส่งคืน ขอความร่วมมือให้ทางสำนักงานวัฒนธรรมจังหวัดทำหนังสือแจ้งสำนักงานปลัดกระทรวงวัฒนธรรมและสำเนาให้กรมการศาสนาทราบ เนื่องจากสำนักงานปลัดกระทรวงวัฒนธรรมจะเป็นผู้โอนเงินกลับให้กรมการศาสนา เมื่อสำนักงานปลัดกระทรวงวัฒนธรรมดำเนินการแล้ว จะแจ้งกรมการศาสนาทราบต่อไป

๖. รายงานสรุปผลการดำเนินงานโครงการฯ ไตรมาสที่ ๑ ผ่านระบบติดตามและประเมินผลโครงการ (e – Project Tracking) ภายในวันที่ ๓๑ ม.ค. ๖๑

**ไตรมาสที่ ๒**

๑. สำนักงานวัฒนธรรมจังหวัดสำรวจวัด/ศาสนสถานที่ประสงค์เข้าร่วมเป็นเครือข่ายชุมชนคุณธรรมแห่งใหม่ และมีความพร้อมดำเนินงานโครงการชุมชนคุณธรรม อำเภอละ ๒ แห่ง โดยส่งข้อมูลการสำรวจให้กรมการศาสนา เพื่อเป็นข้อมูลประกอบการจัดสรรงบประมาณให้แก่สำนักงานวัฒนธรรมจังหวัด

๒. ประชุมชี้แจงผู้นำ/คณะกรรมการประจำศาสนสถาน เกี่ยวกับโครงการฯ การจัดทำแผนปฏิบัติการตามยุทธศาสตร์

- ๑๕ -

๓. ประสานให้ผู้นำวัด/ศาสนสถานเครือข่ายชุมชนคุณธรรม จัดส่งแผนปฏิบัติการ ให้สำนักงานวัฒนธรรมจังหวัด เพื่อให้วัฒนธรรมจังหวัดอนุมัติแผนการดำเนินงานโครงการฯ

๔. สำนักงานวัฒนธรรมจังหวัดจัดสรรงบประมาณอุดหนุนให้ศาสนสถาน จำนวน.................แห่ง โดยมี งบประมาณ .................................บาท

๕. กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ พร้อมทั้งประเมินผลผู้เข้าร่วมกิจกรรมซึ่งเป็นเด็ก เยาวชนที่มีอายุระหว่าง ๕-๑๔ ปี และประชาชนทั่วไป ตามแบบประเมินผู้เข้าร่วมกิจกรรมโครงการชุมชนคุณธรรมขับเคลื่อนด้วยพลังบวร

๖. เมื่อมีงบประมาณเหลือจ่ายส่งคืน ขอความร่วมมือให้ทางสำนักงานวัฒนธรรมจังหวัดทำหนังสือแจ้งสำนักงานปลัดกระทรวงวัฒนธรรมและสำเนาให้กรมการศาสนาทราบ เนื่องจากสำนักงานปลัดกระทรวงวัฒนธรรมจะเป็นผู้โอนเงินกลับให้กรมการศาสนา เมื่อสำนักงานปลัดกระทรวงวัฒนธรรมดำเนินการแล้ว จะแจ้งกรมการศาสนาทราบต่อไป และรายงานสรุปผลการดำเนินงานโครงการฯ ไตรมาสที่ ๒

๗. รายงานสรุปผลการดำเนินงานโครงการฯ ไตรมาสที่ ๒ ผ่านระบบติดตามและประเมินผลโครงการ (e – Project Tracking) ภายในวันที่ ๓๑ มี.ค. ๖๑

**ไตรมาสที่ ๓**

๑. กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ พร้อมทั้งประเมินผลผู้เข้าร่วมกิจกรรมซึ่งเป็นเด็ก เยาวชนที่มีอายุระหว่าง ๕-๑๔ ปี และประชาชนทั่วไป ตามแบบประเมินผู้เข้าร่วมกิจกรรมโครงการชุมชนคุณธรรมขับเคลื่อนด้วยพลังบวร


๒. รายงานสรุปผลการดำเนินงานโครงการฯ ไตรมาสที่ ๓ ผ่านระบบติดตามและประเมินผลโครงการ (e – Project Tracking) ภายในวันที่ ๓๐ มิ.ย. ๖๑

**ไตรมาสที่ ๔**

๑. กำกับติดตามเป็นพี่เลี้ยงหรือที่ปรึกษาดำเนินงานโครงการฯ และร่วมสนับสนุนการจัดกิจกรรมฯ พร้อมทั้งประเมินผลผู้เข้าร่วมกิจกรรมซึ่งเป็นเด็ก เยาวชนที่มีอายุระหว่าง ๕-๑๔ ปี และประชาชนทั่วไป ตามแบบประเมินผู้เข้าร่วมกิจกรรมโครงการชุมชนคุณธรรมขับเคลื่อนด้วยพลังบวร

๒. ประเมินผลสัมฤทธิ์การดำเนินงานโครงการชุมชนคุณธรรมขับเคลื่อนด้วยพลังบวร ตามเกณฑ์และเครื่องมือการประเมินผลจากกรมการศาสนาและสำนักงานปลัดกระทรวงวัฒนธรรมได้ร่วมเป็นคณะทำงานจัดทำขึ้น

๓. จัดส่งเล่มรายงานสรุปผลการดำเนินงานโครงการฯ ไตรมาสที่ ๔ ให้กรมการศาสนา พร้อมทั้งรายงานผ่านระบบติดตามและประเมินผลโครงการ (e – Project Tracking) ภายในวันที่ ๓๐ ก.ย. ๖๑



**แบบรายงานผลการดำเนินงานของชุมชนคุณธรรม........................................... อำเภอ................................**

**ภายใต้โครงการชุมชนคุณธรรมขับเคลื่อนด้วยพลังบวร ประจำปีงบประมาณ พ.ศ. ๒๕๖๑**

**......................................................................................................**

**ส่วนที่ ๑ ข้อมูลพื้นฐาน**

จำนวนประชากรในชุมชน.................................................คน

|  |  |  |
| --- | --- | --- |
| **รายการ** | **ก่อน** | **หลัง** |
| รายได้เฉลี่ยต่อครัวเรือน | .....................บาท | .....................บาท |
| จำนวนหนี้สินเฉลี่ยต่อครัวเรือน | .....................บาท | .....................บาท |
| จำนวนคนที่รักษาศีลหรือเข้าวัด/ศาสนสถาน | .......................คน | .......................คน |
| จำนวนปัญหาความรุนแรงในชุมชน เช่น อาชญากรรม  ลักขโมย ทะเลาะวิวาท ยาเสพติด เป็นต้น | .....................ครั้ง | .....................ครั้ง |
| จำนวนกลุ่มจิตอาสาในชุมชน | .....................กลุ่ม | .....................กลุ่ม |

หมายเหตุ : แหล่งที่มาของข้อมูล...........................................................................................................................

โปรดระบุชื่อกลุ่มจิตอาสาในชุมชน.....................................................................................................

**ส่วนที่ ๒ กิจกรรมส่งเสริมการขับเคลื่อนโครงการ**

**๑. กิจกรรมที่ดำเนินการ**

๑.๑ ชื่อกิจกรรม.......................................................................................................................................

การจัดกิจกรรม ...............................................................................................................................

ระยะเวลาดำเนินการ.......................................................................................................................

จำนวนผู้ร่วมกิจกรรม............................................รูป/คน

มีจำนวนกลุ่มเด็กวัยเรียน (อายุระหว่าง ๕ - ๑๔ ปี) เข้าร่วมกิจกรรมจำนวน..........................คน

ภาพรวมกิจกรรม (รูปแบบ CD/DVD).............................................................................................

ภาพถ่ายกิจกรรม

ภาพถ่ายกิจกรรม

๑.๒ ชื่อกิจกรรม.......................................................................................................................................

การจัดกิจกรรม ...............................................................................................................................

ระยะเวลาดำเนินการ.......................................................................................................................

จำนวนผู้ร่วมกิจกรรม............................................รูป/คน

มีจำนวนกลุ่มเด็กวัยเรียน (อายุระหว่าง ๕ - ๑๔ ปี) เข้าร่วมกิจกรรมจำนวน..........................คน

ภาพรวมกิจกรรม (รูปแบบ CD/DVD).............................................................................................

ภาพถ่ายกิจกรรม

ภาพถ่ายกิจกรรม

- ๒ -

๑.๓ ชื่อกิจกรรม.......................................................................................................................................

การจัดกิจกรรม ...............................................................................................................................

ระยะเวลาดำเนินการ.......................................................................................................................

จำนวนผู้ร่วมกิจกรรม............................................รูป/คน

มีจำนวนกลุ่มเด็กวัยเรียน (อายุระหว่าง ๕ - ๑๔ ปี) เข้าร่วมกิจกรรมจำนวน..........................คน

ภาพรวมกิจกรรม (รูปแบบ CD/DVD).............................................................................................

ภาพถ่ายกิจกรรม

ภาพถ่ายกิจกรรม

**๒. งบประมาณที่ดำเนินการ**.................................................................................................................................

**๓. ปัจจัยแห่งความสำเร็จ**

๓.๑ .................................................................................................................................................................

๓.๒ .................................................................................................................................................................

๓.๓ .................................................................................................................................................................

**๔. การขยายผล/พัฒนาต่อยอดสู่ชุมชนคุณธรรมอื่น**

๔.๑ .................................................................................................................................................................

๔.๒ .................................................................................................................................................................

๔.๓ .................................................................................................................................................................

**๕. ปัญหา/อุปสรรค**

๕.๑ .................................................................................................................................................................

๕.๒ .................................................................................................................................................................

๕.๓ .................................................................................................................................................................

**๖. ข้อเสนอแนะแนวทางหรือมาตรการในการพัฒนาชุมชนคุณธรรม**

๖.๑ .................................................................................................................................................................

๖.๒ .................................................................................................................................................................

๖.๓ .................................................................................................................................................................

(ลงชื่อ)................................................................ผู้รายงาน

(...............................................................)

ตำแหน่ง .............................................................

วันที่............../.............................../...................